Lo "Libro de los emperadors" ye la traducción ta l'aragonés de los zaguers quatre libros de la "Historia Universal" u "EPITOME HISTORIARUM" de Chuan Zonaras y describe lo que escayeixió en l'Imperio de Romanya u Imperio Bizantín entre los anyos 717 y 1118. Fue tradueita por orden de Chuan Ferrández d'Heredia dende lo griego literario ta lo griego bizantín por Dimitri Calodiqui, y dende lo griego bizantín ta lo romanz aragonés por un italián dito Nicolau de Drenopoli. Por las referencias a las relacions de los griegos bizantins con los pueblos eslavos de los Balcans y Europa Oriental tamién ha estau tradueito en diferents luengas eslavas. La traducción aragonesa representa la primera traducción d'este libro a una luenga occidental de cultura: una traducción en latín amaneixió en 1557, la traducción en italián en 1560, la traducción en 1583. Recientment Francisco Matín y Carlos Molina n'han feito una traducción a lo castellán dende l'aragonés.